title: "Sylt (F\u00f6riskep, 1927)"
text: "Di Sylt wiar di jest Ro-Ro-F\u00f6ri, diar \u00f6n di F\u00f6riskepslinie R\u00f6m-S\u00f6l' faarti.\nJ\u00fc waar \u00f6n't Jaar 1966 fan di R\u00f8m\u00f8-Sylt-F\u00e6rgeri A/S, diar en Diil fan di Lindinger Reederii Holding A/S \u00f6n R\u00f8dovre, Deenemark wiar, koopet.\n\nHistoorii\n\nDi jest 28 Jaaren - Fan di Weser aur Hamborig naa di deensk Uastsee\n\nMuar Gasten, di Krich, en diaree\u0111er\nDit Skep waar 1927 \u00f6n Bremen \u00fcs Dampskep \"SS Oldenburg\" becht en fuar di Weserf\u00e4hre GmbH, Oldenburg \u00f6n di F\u00f6riskepslinie Bremerhaven-Blexen iinset. Dit jest Ombechning wiar al 1935, aurdat aliweegen muar Pasajiiri k\u0101m. \n\u00d6n di 18. September 1944 waar di Oldenburg fan Brandbomben raaket en bruan \u00fct. Ek jerer \u00fcs \u00f6n di Februwaari 1946 k\u00fcr j\u00fc we\u0111er faar, man diar wiar ek inoch K\u00f6\u00f6len. Dit Skep lair bit hent\u00f6 di Juuli 1946 \u00fcp Stair.\n\nHamborig\nEe\u0111er 31 Jaaren waar di SS Oldenburg 1958 naa Hamborig (Sund-Reederii) forkoopet. Di nii Reederii braacht dit Skep hent\u00f6 di Sietas-Werev (T\u00f6 des Tir Wilhelm Holst) hur dit \u00fcp Dieselmaskiinen ombecht waar (Da wiar j\u00fc di MS Oldenburg uuren).\n1959 waar di F\u00f6ri naa Deenemark forchartert, hent\u00f6 di (Scandinavian Transit Line), Kastrup, wat twesken Kastrup en Malm\u00f8 en F\u00f6riskepslinie her. Di F\u00f6ri waar \u00fcp di Noom \"Kastrup\" omd\u00f6pt. \u00d6n di 8. August 1959 waar dit Skep naa Kastrup omregistiaret en fan di 21. \u00f6n \u00fcp Wai stj\u00fc\u00fcrt.\n\n\u00d6n makelk Deenemark\n\u00d6n di 1. Januwaari 1960 heer di Kastruper Reederii di wesen \"Oldenburg\" da koopet.\nEe\u0111er knap trii Jaaren waar di \"MS Kastrup\" \u00f6n di 29.12.1962 hent\u00f6 di \"Interessenskabet\" fan H\u00f8ng \u00f6n Deenemark forkoopet. Fan di 7. Januwaari 1964  bit Juuni 1964 \u00f6n faarti j\u00fc twesken Kastrup en Tr\u00e6lleborg.\n\u00d6n di Januwaari fan 1965 waar di F\u00f6ri jit jens forchartert. Di G-H Linjen \u00f6n H\u00f6gan\u00e4s her h\u00f6\u00f6r bit hent\u00f6 di 26. Juuli \u00f6n di Gang. J\u00fc faarti twesken H\u00f6gan\u00e4s - Gilleleje.\nSa giar dit jaa ek aliweegen f\u00f6rter. \"\u00dc\u00fcs\" Foranering bigent \u00f6n di 27. Juuli fan't Jaar 1965.\n\nLindinger F\u00e6rgeri A/S, di MS Sylt\nDi Reederii Lindinger her 1963 me en F\u00f6riskepslinie twesken R\u00f6m en S\u00f6l' bigent. Bal' waar da klaar, dat di Pasajiirf\u00f6riskeepen ek leengti, en uk di MS An\u00f8, en ual Diirter-Transportskep maaketi Fortr\u00f6t, aurdat di Autos fan di Bakbuurd-Sir \u0101pk\u00f6\u00f6r skul.\nEn RoRo-Skep skul da hol koopet uur, man ee\u0111er knap 15 Muunen her di Linie jaa jit ek olterfuul Jil fortiinet.\nDa k\u00fcr di MS Kastrup \u00fcs en 38 Jaaren ual Skep me Maskiinen fan bluat 6 Jaaren j\u00fcst sa pasi.\n\nDi F\u00f6ri waar bi di Helsing\u00f8r Skibsv\u00e6rft \u00f6n Helsing\u00f8r d\u00f6\u00f6rluket en \u0101plair (September 1965).\n\u00d6n di November 1966 waar j\u00fc fan di Lindinger Holding A/S \u00f6n R\u00f8dovre, Deenemark koopet, \u00fcp h\u00f6\u00f6r nii Noom \"Sylt\" omd\u00f6pt en fan di 25. November \u00f6n wiar j\u00fc bal tiin Jaaren twesken R\u00f6m en S\u00f6l' \u00f6nerwai.\n1972 waar di F\u00f6ri jit jens ombecht en modernisiaret.\n\nGur Raisi, MS Sylt!\n\u00d6n di Juuli 1976 waar di \"Sylt\" naa Panama forkoopet. Diar wiar j\u00fc jit 15 Jaaren \u00f6n di Gang, en 1991 waar j\u00fc me 64 Jaaren \u00fct dit Register streeken.\n\nFutnooten\n<references>\n\nSkeepen-Hemel"